
PROME MINISTER 


MINISTER DI RELACION EXTERIOR DI SURINAME 
A REUNI CU PROME MINISTER 


Suriname tin hopi oportunidad y lo yuda den diversifica e economia di Aruba 


Dialuna mainta 24 di juni, Prome Minister Evelyn Wever-Croes 
a reuni cu Minister di Relacion Exterior di Suriname sefior Albert 
Ramdin hunto cu Directora di Directie Buitenlandse Betrekking 
(DBB) di Aruba, sefiora Jocelyne Croes. 


E relacion cu Suriname y Aruba ta estrecho y e aliansa strategico 
cu e pais aki ta di importancia pa Aruba. Manera ta conoci, 
Suriname ta un pais cu ta exporta entre otro, fruta, berdura, 
carni, palo, metalnan precioso, material di construccion y 
mucho mas. Esaki ta haci cu Suriname ta un pais interesante 
pa Aruba haci negoshi. Pa e motibo aki, Prome Minister ya pa 
varios ocasion a reuni cu Minister Ramdin pa asina fortifica e 
relacion entre Aruba y e pais Sur Americano. 


Prome Minister ta menciona cu mescos cu Aruba, e economia 
di Suriname ta creciendo. Un punto hopi importante ta cu 
recientemente a descubri petroleo na e pais y Aruba cu tin un 
historia den e industria aki lo por hunga un rol den e area aki. 
Otro interes cu Aruba tin cu Surinam ta pa e diversificacion 
di e economia di Aruba. Pa esaki na e momento aki tin un 
handelsmissie di Aruba na Suriname, bou liderazgo di 
Minister di Asuntonan Economico, Comunicacion y Desaroyo 
Sostenibel, Geoffrey Wever. E delegacion lo tin reunionnan cu 
Presidente di Suriname, sefior Chandrikapersad Santokhi y 
varios minister di & pais pa asina explora e posiblidadnan di 
comercio cu Suriname. 


Otro punto importante pa e aliansa cu Surinam ta cu e pais 
aki ta produci y exporta un cantidad grandi di producto di 
Agricultura manera fruta y berdura y si Aruba por logra haya 
bon prijs di importacion pa esakinan, esaki lo yuda na baha e 
costo di bida na Aruba. 


“Un bes mas a trata di un reunion hopi fructifero. E aliansa 
strategico cu Suriname ta hopi importante pa Aruba. Nos a 
topa varios biaha caba, e ultimo biaha tawata na e conferencia 
di SIDS na Antigua. Nos ta determina pa sigui traha hunto, 
trece e pueblo di Surinam y Aruba mas cerca di otro pero 
principalmente nos ta interesa pa e aliansa aki trece beneficio 
pa e pueblo di Aruba”, Prome Minister a indica. MN 


Diamars 25 Juni 2024 


Prome Minister Evelyn Wever-Croes: 


GOBIERNO DI ARUBA TA PRESENTA E PRESUPUESTO 
SUPLETORIO 2024 NA PARLAMENTO 


"Mi ta spera cu si oposicion bay contra di e cambio di nota, manera semper ta e 
caso, cu nos por haya sosten di coalicion pa asina mustra di berdad cu e gobierno 
di Gabinete Wever-Croes ta trahando na bienestar di tur ciudadano di pais Aruba" 


Awe diamars 25 di juni, ta tuma luga den Parlamento di Aruba 
e reunion publico pa trata Presupuesto Supletorio 2024. Prome 
Minister Evelyn Wever-Croes a indica, cu tin varios cambio 
den e presupuesto debi cu tin mas entrada cu a wordo premira 
afia pasa, y lo desea di uza e placa aki pa yuda tur ciudadano 
cu por wordo yuda na mehora nan poder di compra. Pa por 
haci esaki na un manera responsabel, gobierno ta presenta 
e nota di cambio na Parlamento pa aprobacion. Unabes cu e 
cambionan aki ta aproba, gobierno lo por ehecutanan. 
Durante afianan, inflacion a hunga un papel importante den 
e poder di compra di tur ciudadano, y aunke Aruba a conoce 
un inflacion mas abou cu resto di mundo y region, e tabata 
tin su efecto. Por nota si cu e inflacion ta bahando cada aña, 
y pa otro aña e lo ta bou di 2%. No por kita si, cu si tuma tur 
e añanan anterior den consideracion, e efecto negativo riba e 
poder di compra di cada ciudadano ta grandi. Pa por fortifica 
e forsa di compra, awe gobierno ta presenta e nota di cambio 
na Parlamento. 


Indexering pa empleadonan publico y esnan den 
eneseñansa 

Pa loke ta e indexering, gobierno a yega na un acuerdo cu 
sindicatonan, pero pa por ehecuta e pago, lo mester tin e 
aprobacion di Parlamento. E suma necesario pa cu esaki a 
wordo inclui den e presupuesto, cu si Parlamemento aproba, 
empleadonan publico y maestronan lo ricibi un aumento di 6% 
riba nan salario cuminsando luna di Juli 2024, y na Januari 
2025, un adicional di 5.7%. 


Indexering pa empleadonan di fundacionnan 

Prome Minister a splica cu empleadonan di fundacionnan no 
ta cay directamente bou di gobierno. Na 2016, e gobierno di 
Gabinete Eman a cambia e sistema pa "output subsidie". Cu e 
cambio aki, gobierno no por duna placa mas na fundacionnan pa 
salario. Pues gobierno ta duna un suma y ta e responsabilidad 


po Y e 
di e fundacion pa wak con e ta paga su trahadonan. Debi na 
e añanan di inflacion, gobierno a tuma e decision pa yuda e 
fundacionnan cu un suma di 2.8 miyon (eenmalig), pa asina e 
fundacionnan por aplica y pidi pa indexering di salario di nan 
trahadonan. 


Aumento di reparatie toeslag 
Un otro nota di cambio ta e aumento di e reparatie toeslag cu 
lo yuda e pensionadonan haya un aumento den nan entrada. 


Empleadonan den sector priva cu salaris di Awg 2500 of 
menos y Gehandicapten uitkering 

Cu e nota di cambio, empleadonan cu ta traha den sector priva 
cu ta gana Awg 2500 of menos y ciudadanonan cu ta depende 
di "gehandicapten uitkering", tambe lo haya un aumento di 
entrada. 


"Cu e nota di cambio aki, gobierno ta yuda empleadonan 
publico, empleadonan den sector priva, pensionadonan, y 
esnan cu ta depende di e "gehandicapten uitkering". Mi ta spera 
cu nos por haya sosten di Parlamento completo, mirando cu 
e cambionan aki ta na bienestar di cada un di e epleadonan 
aki. Esaki ta e prome paso, y na momento cu tin mas placa 
disponibel, gobierno lo aloca mas fondo pa sigui yuda esnan 
cu tin mas mester di dje, te ora cu cada ciudadano ta biba na 
un nivel di poder di compra aceptabel. 


Aruba ta den recuperacion, desempleo a baha, economia, 
turismo, y finansas ta bayendo bon, inflacion tambe ta 
bahando, y e progreso y prosperidad aki, gobierno kier pa 
yega den cada hogar di pais Aruba. Mi ta spera cu si oposicion 
bay contra di e cambio di nota, manera semper ta e caso, cu 
nos por haya sosten di coalicion pa asina mustra di berdad cu 
e gobierno di Gabinete Wever-Croes ta trahando na bienestar 
di tur ciudadano di pais Aruba" Prome Minister a expresa. 

Prome Minister Evelyn Wever-Croes: 


PROME MINISTER DURANTE UN RECORIDO A BISHITA 
DIFERENTE EVENEMENTO DI DERA GAY ROND DI ARUBA 


Aruba a celebra poniendo enfasis un biaha mas riba conservacion di nos tradicion 

Cultura bo tin cu bib’e ya no ta solamente un frase hopi conoci 
di Minister di Cultura Xiomara Maduro, sino e ta e frase cu 
ta conecta harmonia, union, diversidad y resiliencia cu nos 
tradicionnan cultural. Aruba a celebra Dia di Dera Gay poniendo 
enfasis un biaha mas riba conservacion di nos tradicion. 


Prome Minister Evelyn Wever-Croes, hunto cu Departamento 
di Cultura y Comision Celebracion Dianan Nacional (CCDN), 
a haci un recorido y a bishita diferente evenemento rond di 
Aruba. Pa motibonan di entiero di un familiar cercano, Minister 
di Cultura Xiomara Maduro, no por a haci e recorido aki. 


CENTRO DI BARIO SAVANETA 

Na Centro di Bario Savaneta tawata tin presentacionnan hopi 
bunita di mucha y hobennan unda sigur a resalta e storia di 
San Juan y Dera Gay. Ta hopi importante pa inculca e balor 
di nos cultura den nos mucha y hobennan pa asina nan sigui 
cu e tradicion. Na e ocacion tambe a duna reconocimento na 
señor Herbert Alvaro Maduro miho conoci na e centro como 
‘Bebe’. Bebe ta un persona hopi stima pa hopi ciudadano den 
Savaneta y pa es motibo ey hunto cu su bon trabounan cu el a 
haci y ta haci pa Centro di Bario Savaneta, merecidamente el 
a haya un homenahe. 


SPORTBOYS CLUB 

Sport Boys Club tradicionalmente ta celebra Dia di San Juan 
y Dera Gay na grandi involucrando muchanan te hende grandi 
den nan celebracion. Por a nota e muchanan bailando cu 
wowo mara cu hopi smaak y contento riba ritmo di e cantica 
tradicional di Dera Gay. 


CENTRO BARIO TANKI LEENDERT 

Aki tambe nos tradicion a resalta cu baile tradicional, 
presentacionnan y tambe Prome Minister a haci entrega 
di reconocimento na dos ciudadano di e barionan di Tanki 
Leendert y Tanki Flip, Sr. Oslin Ismail y Sr. John Francis Jacobs. 


CENTRO DI BARIO PLAYA PABAO 
Na Centro di Bario Playa Pabao tawata e culminacion di e 

baile di mucha y hende grandi cu presentacion di e grupo 
Rincon Boys. 


Prome Minister, den nomber di Minister di Cultura y di Gobierno 
di Aruba, ta gradici tur cu a ricibi'e y esnan cu a acompañe 
den e recorido aki, y ta gradici tur ciudadano na Aruba cu ta 
celebra y halsa nos cultura, inculcando esaki den curason di 
nos muchanan pa asina e por keda biba den nos muchanan pa 
nan sigui cu nos tradicionnan. “Esaki ta e legado di mas grandi 
cu nos por laga cu nos muchanan”. 


Tambe Aruba ta celebra e fiesta di cosecha. Prome Minister ta 
gradici tambe tur esnan cu ta planta y cosecha cu ta un pilar 
hopi importante pa Aruba. MN 

MINISTER 


Geoffrey Never 


Diamars mainta Minister 
di Asuntonan Economico, 
Comunicacion y Desaroyo 
Sostenibel, Geoffrey Wever y 
delegacion di Aruba, consistiendo 
di Directora di DEZHI Sra. Dijkhoff, 
Presidente di KVK Sr. Kemmerling 
y Director di ATIA Sr. Henriquez, 
a reuni cu Minister di Economia, | 
Empresarial y  Inovacion di 
Surinam Sra. Rishma Kuldipsingh 
na Paramaribo, Surinam, pa inicia 
combersacionnan y explora e 
posiblidadnan di coperacion riba 
tereno di economia entre Aruba 
cu Surinam y asina purba stimula 
mas actividad comercial entre e 
dos Paisnan. 


“Mi ta contento di por a sinta cu Minister 
Kuldipsingh,” Minister Wever a cuminsa ta 
bisa, “E combersacionnan sigur tabata uno 
interesante y nos por mira ja caba cu tin nos tin 
interes nan mutuo pa asina stimula e lasonan 
entre e paisnan riba tereno comercial.” 


Durante e combersacionnan Minister Wever y 
Minister Kuldipsing a explora con por mehora 
conectividad entre Aruba y Surinam pa 
percura cu productonan por wordo transporta 
na un forma mas eficiente y frecuente. Tambe 
a sondia con Aruba su sector di servicio por 
asisti e comunidad comercial di Surinam, 
manera sector financiero. 


“E reunion a bai den un ambiente sumamente 
positivo y nos a palabra cu nos ta bai 
intensifica e relacion comercial entre Aruba 
y Surinam”, Minister Wever a termina ta bisa. 

MINISTER 

Diamars mainta, Minister Endy Croes tabata TL | | AP i A. 
den Parlamento di Aruba, unda a trata e Nota ] ui Å 

di Comienso di Afia 2024, esta “Voorjaarsnota” a |) SRE 
y Presupuesto Supletorio di Pais Aruba. Manera 
ta conoci, na luna di december di afia 2023 
Parlamento di Aruba a aproba e presupuesto 
pa aña 2024. Desde aña 2023, Aruba ta trata e 
“Voorjaarsnota”, unda cu den e prome tres (3) 
lunanan di aña door di ahusta e maneho por 
haci cierto cambio, sin cu esaki lo aumenta e 
total di e presupuesto, esta budget neutraal. 


Esaki ta netamente loke cu a ser haci y pa e 
motibo aki cu tur minister ta den parlamento, 
unda cu hunto lo trata e Nota di Comienso di 
Aña 2024, alabes lo contesta e preguntanan 
di tur parlamentario respecto e cambionan cu 
ta ser haci di e budget neutraal. “Na final ta 
spera un aprobacion pa asina por continua cu 
gobernación y maneho.”, Minister Endy Croes 
a finalisa. | 

Riba diasabra 22 di juni, a tuma luga e famoso IBiSA Kids Run 
& Olympic Day Celebration, unda cu 750 mucha y hoben entre 
edad di 4 pa 17 afia a participa. Manera ta conoci, tur afia riba 
e fecha 23 di juni, ta celebra Dia Olimpico Internacional. IBiSA 
Kids Run ta e careda mas grandi pa mucha. E afia olimpico 
aki, a celebra e importancia di movecion pa cu salud, bienester 
general y e impacto positivo social den nos comunindad. E 
careda a tuma luga dilanti di oficina nobo di Comite Olimpico 
Arubano (COA) na Vondellaan. 


Minister Endy Croes tabata presente pa duna inicio na e careda 
aki. E IBiSA Kids y Youth Run a cuminsa pa exactamente 6 or 
di mainta. IBiSA Kids and Youth Run ta e careda mas grandi 
pa mucha. E muchanan tabata contento di por forma parti 
di e celebracion mundial aki. Hunto cu nan amistad, famia y 
maestronan di scol, e muchanan a disfruta di un dushi mainta 
deportivo. Por ultimo, e mandatario di Deporte ta felicita IBiSA 
y Comite Olimpico Arubano y tur cu a yuda haci e careda aki 
posibel y exitoso. MN 

MINISTER ENDY CROES A LANSA PROYECTO 


PILOTO S.P.O. 


DI AÑA 4 Y 5 


E trayecto aki lo brinda mas oportunidad na e studiantenan di S.P.O. 

Durante Conferencia di Prensa di Gobierno di Aruba, Minister 
di Ensefiansa y Deporte Endy Croes a elabora riba Proyecto 
Piloto S.P.O. afia 4 y 5. E mandatario di Ensefiansa a indica cu 
a base di varios peticion pa alarga e estudio di Scol Practico 
pa Ofishi (S.P.O.), a inicia cu Proyecto Piloto S.P.O. aña 4 y 5. 
E meta di proyecto aki ta pa ofrece e alumnonan cu termina 
S.P.O. un alternativa pa sigui studia, momento cu nan no por 
continua nan estudio na E.P.B. A inicia e proyecto aki pa motibo 
cu e alumnonan di S.P.O. ta demasiado hoben (average di 15 
aña), momento cu nan termina S.P.O. y no ta cla pa drenta 
mercado laboral. Ademas di esaki, no tin suficiente tempo pa 
nan por acumula experencia di pasantia. 


E mandatario di Enseñansa a splica cu “doorstroom” na E.P.B. 
no ta optimal, mirando cu e traspaso di enseñansa practico 
(praktijkonderwijs) pa ABO-2 (MBO 2) ta demasiado halto awo 
cu E.P.B. ta ofrece esaki. Grupo meta di S.P.O. ta consisti 
di alumnonan cu cierto limitacion leve, diagnosis di autismo 
y ADHD y/of otro tipo di problema di comportacion. Grupo 
meta di e proyecto aki ta entre otro, e alumnonan actual cu 
ta den aña 3 y no ta alcansa e criterianan pa continua nan 
estudio na E.P.B., e alumnonan di Traject Individueel Praktijk 
Onderwijs (IPO) y e alumnonan no mas bieu di 18 aña cu no 
wordo acepta e aña escolar anterior na E.P.B. Lo bay ofrece 
dos programa educativo den e proyecto piloto: ABO nivel y 
Arbeidsmarkttoeleiding. 


E studiantenan aki ta haya oportunidad pa haya un trabou 
regular y/of continua ABO nivel 2. ABO nivel 1 of Entree- 
opleiding ta prepara e alumno pa e mercado laboral como 
“assistent bassisberoepsbeoefenaar” y tambe lo por sigui na 

por ehempel, ABO nivel 2. E trabounan di e asistente ta menos 
complica y ta rekeri un forma di pensa y actua riba un tempo 
mas trankil. Grupo meta ta e alumnonan di aña 3 cu no por 
continua den forma optimal na EPB. E programa ta consisti di 
un combinacion di pasantia 2 pa 3 bes pa siman y les klassikaal 
2 pa 3 bes pa siman y tin un duracion di 2 aña escolar. Na final 
di e 2 aña escolar, e alumnonan ta ricibi nan diploma. Esunnan 
cu no a alcansa e nivel pa e diploma ta ricibi certificado, di cual 
ainda nan por sigui studia na OAA pa por logra finalisa nan 
estudio y toch haal nan diploma. 


Eestudionan culo ofrece ta entre otro, Assistent dienstverlening, 
Assistent bouwen, wonen en onderhoud, Assistent horeca, 
voeding en voedingsindustrie y Assistent plant, dier of groene 
omgeving. Arbeidsmarkttoeleiding ta consisti di actividadnan cu 
ta yuda prepara e alumno pa haya un trabou, sea independiente 
of bou guia. E grupo meta pa Arbeidsmarkttoeleiding ta 
alumnonan di aña 3 di Traject Individueel Praktijk Onderwijs 
(IPO) y cu na momento nan termina nan no por continua nan 
estudio na E.P.B. E programa ta consisti di un “leerwerktraject” 
di 3 dia di pasantia y 2 dia di estudio na scol. E trayecto aki tin 
un duracion di 1 aña escolar. Na final di e trayecto e alumno ta 
ricibi su “praktijkverklaring”. E trayecto aki tambe conoce 1 aña 
di “Nazorg” despues cu termina, unda e alumno ta sigui ricibi 
guia riba distancia pa preveni e sali for di e sistema. 


Finalmente, Minister Endy Croes a indica cu lo implementa 
e prome aña di ABO 1 e Trayecto di Arbeidsmartkttoeleiding 
entrante aña escolar 2024-2025. Entrante aña escolar 2025- 
2026 lo tin e di dos aña di ABO 1 y e “Nazorg” di e Trayecto di 
Arbeidsmarkttoeleiding. MN 

Cifranan di desempleo ta sigui baha 

Diabierna ultimo Minister di Labor 
Glenbert Croes tabata presente na 
graduacion di 15 hoben cu a pasa e 
curso di casino dealer di Ensefiansa Pa 
Empleo (EPE) exitosamente. Minister 
Croes a indica di ta sumamente 
satisfecho pa wak, cu tur e esfuerso 
y e inversion cu gobierno a haci den | 
re-activa EPE, ta dunando su fruto, 
cumpliendo asina cu e promesa di 
gobierno pa baha e cifra di desempleo 
aun mas. 


Minister Croes ta gradici St Regis 
Aruba Resort y The Ritz Carlton Aruba 
Hotel and Casino pa nan compromiso 
den contrata e hobennan aki cu a 
gradua di Enseñansa pa Empleo, 
dunando nan asina e oportunidad 
di crece den e ramo cu nan a studia 
pe. Un danki tambe ta bay na e ekipo 
di docentenan di EPE, y e team 
completo cu ta apoya e cursonan aki 
di ofishi y talento di e hobennan. Cu e 
oportunidad aki, cada un por crece y 
avansa den nan carera laboral. Tambe 
Minister Croes ta felicita e hobennan 
aki cu a logra di haya un trabou di 
biaha, y esnan cu a logra un puesto | 
nobo cu nan certificado. 


"E logro aki ta haci mi super orguyoso, paso despues di hopi 
aña, como Minister di Labor mi a logra re-activa EPE pa asina 
nan por ofrece nos hobennan un variedad di cursonan, cu lo 
yudanan drenta e mercado laboral exitosamente. Gobierno a 
promete y a cumpli, y lo sigui traha duro pa sigui baha e cifra 


di Enseñansa Endy Croes pa asina pronto nos hobennan tin 
e oportunidad di sigui diferente cursonan na San Nicolas. 
Mirando e pronto desaroyo turistico y energetico na San 
Nicolas, EPE San Nicolas lo ofrece cursonan enfocando mas 
; riba e area turistico y e zona energetico. Cu esaki, Gobierno lo 
di desempleo mas aun. cumpli cu e promesa laboral pa nos hobennan di San Nicolas" 


Minister Croes a expresa. 

2024 


ANA DI STABILIDAD Y PROSPERIDAD 


Gabinete Wever-Croes 


Arte di Muraya ta un expresion di creatividad sin limite cu 
ta transforma murayanan di San Nicolas den un galeria 
bibo cu ta conta historia, transmit emocion y tambe ta 
stimula e orguyo di un comunidad. 


